
ՈՐՈՇՈՒՄ
	20 հունիսի 2023 թվականի
	թիվ 83
	քաղ. Մոսկվա



Եվրասիական տնտեսական հանձնաժողովի կոլեգիայի 
2015 թվականի ապրիլի 21-ի թիվ 30 որոշման մեջ 
փոփոխություններ կատարելու մասին

«Եվրասիական տնտեսական միության մասին» 2014 թվականի մայիսի 29-ի պայմանագրի 46-րդ հոդվածին համապատասխան՝ Եվրասիական տնտեսական հանձնաժողովի կոլեգիան որոշեց.
1.	Եվրասիական տնտեսական հանձնաժողովի կոլեգիայի 2015 թվականի ապրիլի 21-ի «Ոչ սակագնային կարգավորման միջոցների մասին» թիվ 30 որոշման մեջ կատարել փոփոխություններ՝ համաձայն հավելվածի:
2.	Սույն որոշումն ուժի մեջ է մտնում դրա պաշտոնական հրապարակման օրվանից 30 օրացուցային օրը լրանալուց հետո։

	Եվրասիական տնտեսական հանձնաժողովի կոլեգիայի նախագահ՝

Եվրասիական տնտեսական հանձնաժողովի կոլեգիայի
2023 թվականի հունիսի 20-ի 
թիվ 83 որոշման

ՓՈՓՈԽՈՒԹՅՈՒՆՆԵՐ 
Եվրասիական տնտեսական հանձնաժողովի կոլեգիայի 
2015 թվականի ապրիլի 21-ի թիվ 30 որոշման մեջ կատարվող

1.	Այն ապրանքների ցանկը, որոնց նկատմամբ սահմանված է Եվրասիական տնտեսական միության մաքսային տարածք ներմուծման եւ (կամ) Եվրասիական տնտեսական միության մաքսային տարածքից արտահանման արգելք (նշված որոշման թիվ 1 հավելված), լրացնել հետեւյալ բովանդակությամբ 1.12. կետով՝
«1.12. Կետեր, դելֆիններ եւ ծովային խոզեր (Cetacea կարգին պատկանող կաթնասուններ)՝ արտահանման համար արգելված[footnoteRef:1] [1:  Ղազախստանի Հանրապետությունում 2023 թվականի հունվարի 1-ի դրությամբ գտնվող՝ Cetacea կարգին պատկանող կաթնասունների նկատմամբ սույն բաժնով նախատեսված արգելքը չի կիրառվում՝
մինչեւ 2024 թվականի դեկտեմբերի 31-ը ներառյալ՝ շարժական գազանանոցների, կոնտակտային կենդանաբանական այգիների, շարժական օվկիանարիումների, շարժական ցուցահանդեսների միջոցով Ղազախստանի Հանրապետություն ժամանակավոր ներմուծված Cetacea կարգին պատկանող կաթնասունների արտահանման ժամանակ
մինչեւ 2028 թվականի դեկտեմբերի 31-ը ներառյալ՝ Ղազախստանի Հանրապետությունում օվկիանարիումում պահվող Cetacea կարգին պատկանող կաթնասունների արտահանման ժամանակ

2.	Այն ապրանքների ցանկում, որոնց նկատմամբ սահմանված է Եվրասիական տնտեսական միության մաքսային տարածք ներմուծման եւ (կամ) Եվրասիական տնտեսական միության մաքսային տարածքից արտահանման թույլատրման կարգ (նշված որոշման թիվ 2 հավելված)՝
ա)	2.7-րդ բաժնում՝
1-ին աղյուսակի 3-րդ կետի առաջին պարբերությունը շարադրել հետեւյալ խմբագրությամբ՝
«СЕТАСЕА* ԿԵՏԱՆՄԱՆՆԵՐ*».
1-ին աղյուսակից հետո լրացնել հետեւյալ բովանդակությամբ «*» նշանով ծանոթագրությամբ՝
«* Եվրասիական տնտեսական միության մաքսային տարածքից ապրանքների արտահանումն արգելված է Եվրասիական տնտեսական հանձնաժողովի կոլեգիայի 2015 թվականի ապրիլի 21-ի թիվ 30 որոշման թիվ 1 հավելվածի 1.12 բաժնին համապատասխան։»․
բ) 2.8 բաժնի 1-ին աղյուսակում «Կետանմաններ» կարգին պատկանողներին վերաբերող դիրքերը (ռուսերենով եւ լատիներենով) հանել։

